CELEX: 62021TN0129
Language: fi
Date: 2021-03-01 00:00:00
Title: Asia T-129/21: Kanne 1.3.2021 – Colombani v. EUH

10.5.2021   
            
            
               FI
            
            
               Euroopan unionin virallinen lehti
            
            
               C 182/59
            
         
      Kanne 1.3.2021 – Colombani v. EUH
      (Asia T-129/21)
      (2021/C 182/79)
      Oikeudenkäyntikieli: ranska
      
         Asianosaiset
      
      
         Kantaja: Jean-Marc Colombani (Auderghem, Belgia (edustajat: asianajaja N. de Montigny)
      
         Vastaaja: Euroopan ulkosuhdehallinto (EUH)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan päätöksen, jolla EUH hylkäsi kantajan hakemuksen EU:n Kanadan-edustuston päällikön toimeen ja joka annettiin tiedoksi henkilöstöosaston johtajan allekirjoittamalla 6.7.2020 päivätyllä kirjeellä
               
            
                  —
               
               
                  kumoamaan päätöksen, jolla EUH hylkäsi kantajan hakemuksen Lähi-idän ja Pohjois-Afrikan alueista vastaavan johtajan toimeen ja joka annettiin tiedoksi henkilöstöosaston johtajan allekirjoittamalla 17.4.2020 päivätyllä kirjeellä
               
            
                  —
               
               
                  kumoamaan EUH:n päätöksen hylätä oikaisuvaatimus R/353/20
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1.
               
               
                  Ensimmäinen kanneperuste, joka perustuu kantajan, joka on kansallinen diplomaatti, hakemuksen hylkäämisen lainvastaisuuteen sekä väitteeseen kannekirjelmässä tarkoitettuja avoimia toimia koskevien ilmoitusten eli Lähi-idän ja Pohjois-Afrikan alueista vastaavan johtajan toimea koskevan ilmoituksen (avointa toimea koskeva ilmoitus 2020/48) ja Kanadan-edustuston päällikön toimea koskevan ilmoituksen (avointa toimea koskeva ilmoitus 2020/134) lainvastaisuudesta.
               
            
                  2.
               
               
                  Toinen kanneperuste, joka perustuu ilmeiseen virheeseen arvioitaessa valintaperustetta, joka liittyy työkokemukseen keskitason johdon toimessa tai vastaavissa tehtävissä vähintään kahden vuoden ajan.
               
            
                  3.
               
               
                  Kolmas kanneperuste, joka perustuu yhdenvertaisen kohtelun, syrjintäkiellon, oikeusvarmuuden ja ennakoitavuuden periaatteiden loukkaamiseen siltä osin kuin kantajan työkokemuksen arviointi oli suppeaa ja muiden hakijoiden sitä vastoin joustavaa sekä Euroopan unionin virkamiehiin sovellettavien henkilöstösääntöjen 27 artiklan rikkomiseen.
               
            
                  4.
               
               
                  Neljäs kanneperuste, joka perustuu ilmeiseen virheeseen kantajan palkkaluokan arvioinnissa ja sellaisen periaatteen loukkaamiseen, jonka mukaan kukaan ei voi vedota omaan virheelliseen menettelyynsä.
               
            
                  5.
               
               
                  Viides kanneperuste, joka perustuu ilmeiseen virheeseen kantajan hoitamien tehtävätyyppien arvioinnissa.